En os suyos primers anyos, o ducato s'expandió territorialment en territorio de l'Imperio Bizantín, prenendo Capua e Crotona, encara que no consiguió fer-se con Nápols. O duque de Benavent, Grimoald, se fació con a cadiera reyal d'o reino longobardo en 662 iniciando una dinastía benaventiana de curta duración en ixe reino. En 663 a ciudat fue asitiata por os bizantins de l'emperador Costancio II pero fue esfendita por o suyo d'o rei, Romualdo I que a més consiguió destruir a flota bizantina. En l'anyo 680 os dos firmoron un tractato de paz. Alavez o principal enemigo estió o mesmo Reino d'os Longobardos d'o norte. Liutprand intervinió a sobén en o ducato pa imposar os suyos candidatos a duque, En l'anyo 758 Desiderio d'Istria prenió o ducato por poco tiempo, pero a conquiesta d'o reino longobardo por parte de Carlos Magno en 774 posó fin a estas disputas pa cutio.